Дипломлы белгес Башҡортостан ауыл хужалығы ғилми-тикшеренеү институтының Баймаҡ тәжрибә хужалығы ер эшкәртеү машиналары лабораторияһына инженер-конструктор һәм өлкән ғилми хеҙмәткәр итеп эшкә ебәрелә. Бында ул ер эшкәртеү машиналарын камиллаштырыу буйынса әүҙем эшләй, “Труженик-У” тип аталған һабанға алмаш винтлы корпус эшләүҙә ҡатнаша. Ошо техника, бөтә һынауҙарҙы уңышлы үтеп, сериялап етештереүгә тәҡдим ителә. Унан тыш “Һабандың корпусы”, “Һабан” тигән авторлыҡ таныҡлыҡтарын (авторҙары – М.С. Әүәлбаев, Х.К. Хәсәнов) алыуы ла уның туҡтауһыҙ ижади эшләүен иҫбатлай.